《避暑烟水亭与王景文回纹联句一首》
宋代·王阮

颜舒且对清樽酒，{景文}昼永方浓翠幄阴。{南卿}
环佩响溪寒浪急，{景文}画图藏谷绣烟深。
斑生石涧苔纹乱，{南卿}碧度云飞鸟影沉。{景文}
闲馆邃风来迥野，{南卿}隔楼斜日转疎林。{景文}

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。